पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते मामले को लेकर लॉकडाउन के दौरान बेवजह वाहन लेकर घूमने तथा बिना मास्क लगाए लोगों से प्रशासन ने जुर्माना वसूला। अरेराज मुख्य चौक पर एसडीएम संजीव कुमार, डीएसपी ज्योति प्रकाश के नेतृत्व में सीओ पवन कुमार झा, थानाध्यक्ष सुधीर कुमार, एमओ अजितेंद्र किशोर ने लॉकडाउन के दौरान बेवजह सड़कों पर घूमने वाले लोगो की क्लास लगाई। वैसे लोग जो बेवजह सड़कों पर घूम रहे थे और बिना मास्क के निकले थे जुर्माने की राशि वसूल की गई। डीएसपी ज्योति प्रकाश ने बताया कि लॉक डाउन का उल्लंघन करने वाले लोगों पर कार्रवाई की जा रही है। संक्रमण के बढ़ते प्रभाव को लेकर सरकार ने लॉकडाउन लगाया है, ऐसे में सभी लोगों लाॅक लाउन का पालन करें। इमरजेंसी होने पर ही घर से बाहर निकले। सीओ ने बताया कि मास्क जांच में 1900 व वाहन जांच में 5000 रुपए जुर्माने की राशि वसूल की गई है। साथ ही पकड़े गए लोगों को सख्त हिदायत भी दी गई है कि वह मास्क लगा कर जरूरी होने पर हीं घर से निकलें।
200 को कोरोना वैक्सीन लगाई
चकिया| अनुमंडलीय अस्पताल व अन्य केंद्रों पर बुधवार को 200 लोगों को कोरोना की वैक्सीन दी गई। जबकि 50 लोगो का आरटीपीसीआर सेम्पल लेकर जांच के लिए भेजा गया है। वही शरीर में ऑक्सीजन की मात्रा कम होने के कारण आइसोलेशन वार्ड में एडमिट 09 कोरोना मरीजों का इलाज जारी है। इस दौरान प्रभारी चिकित्सा पदाधिकारी डॉ चंदन कुमार ने बताया घर से जब भी बाहर निकले मास्क का प्रयोग करें। मौके पर बीसीएम धर्मेंद्र कुमार, प्रखंड मूल्यांकन एवं अनुश्रवण सहायक राजकुमार प्रिंस, मनोज कुमार, केयर के बीएम कुन्दन कुमार रौशन, शालू कुमारी, जीएनएम रूपा आदि थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva npi_Deva hin_Deva zho_Hant eng_Latn